**Anexa nr.1 la H.C.L. nr.\_\_\_\_\_\_/\_\_\_\_\_\_.2021**

**PARAMETRII**

**privind participarea Consiliului Local al Municipiului Târgu Mureș, la susținerea activității operatorilor aerieni în contextul crizei generate de epidemia de coronavirus „Covid19”, în cadrul schemei de ajutor de stat elaborată pentru Consiliul Județul Mureș și autorizată de Comisia Europeană prin Decizia nr.5171/07.07.2021 – Ajutor de stat SA 63319 (2021/N) – România**

*1. Baza legală a schemei de ajutor de stat*: Comunicarea Comisiei Europene (2020/C9II/01) - „Cadru temporar pentru măsuri de ajutor de stat de sprijinire a economiei în contextul actualei epidemii de COVID -19”, cu modificările și completările ulterioare.

*2. Obiectivul schemei de ajutor de stat:* sprijinirea financiară a companiilor aeriene care operează zboruri spre / de pe Aeroportul Transilvania Târgu Mureș pentru depășirea deficitelor de lichiditate în perioada crizei economice.

Obiectivul Consiliului Local al Municipiului Târgu Mureș: creșterea mobilității populației și dezvoltarea economică a Municipiului Târgu Mureș, implicit creşterea veniturilor municipalităţii.

*3. Furnizor al ajutorului de stat*: Consiliul Local al Municipiului Târgu Mureș.

*4. Administrator al schemei de ajutor de stat*: R.A. “ Aeroportul Transilvania Târgu Mureș”.

*5. Beneficiarii schemei*: companii aeriene care operează sau intenționează să opereze curse regulate de pasageri pe “Aeroportul Transilvania Târgu Mureș”.

*6. Forma ajutorului de stat*: grant direct (subvenții) din bugetul Municipiului Târgu Mureș către operatori, în cuantum maxim de 2.000.000 lei.

7. *Bugetul schemei de ajutor de stat*: max.\_\_\_\_\_\_\_\_\_\_ Euro;

*8. Durata schemei*: până la termenul limită stabilit prin Comunicarea Comisiei Europene (2020/C9II/01), cu modificările și completările ulterioare (în perspectivă 30 iunie 2022), ca dată limită pentru încheierea contractelor de finanțare între Consiliul Local al Municipiului Târgu Mureș și operatori, pe baza documentelor de selecție transmise de Regie.

9. Durata de derulare a operării: 12 luni de la data încheierii fiecărui contract.

10. *Plățile:* subvenția se va plăti lunar, pe baza documentelor justificative transmise de Regie, în luna următoare celei pentru care se face plata.

11. *Selecția operatorilor*: va fi realizată de Aeroport pe baza condițiilor de eligibilitate și a grilei de evaluare elaborate de Regie.

12. *Monitorizarea și controlul companiilor beneficiare* se va face de către administratorul schemei, precum și de organele de control abilitate ale statului.